เปิดชื่อ 11 หุ้นเสี่ยงติด Cash Balance เริ่ม 24 พ.ค.นี้
โบรกฯเล็ง BWG,GENCO,INGRS,ITD,KOOL,NWR,PROEN,SKE,VIBHA-W3,WINMED,WORK ใช้ Cash Balance
21 พ.ค. 2564

นักวิเคราะห์จาก บล.ฟิลลิป (ประเทศไทย) และบล.ทิสโก้ คาดการณ์ว่า บริษัท เบตเตอร์ เวิลด์ กรีน จำกัด (มหาชน) หรือ BWG, บริษัท บริหารและพัฒนาเพื่อการอนุรักษ์สิ่งแวดล้อม จำกัด (มหาชน) หรือ GENCO, บริษัท อิงเกรส อินดัสเตรียล (ไทยแลนด์) จำกัด (มหาชน) หรือ INGRS, บริษัท อิตาเลียนไทย ดีเวล็อปเมนต์ จำกัด (มหาชน) หรือ ITD, บริษัท.มาสเตอร์คูล อินเตอร์เนชั่นแนล จำกัด (มหาชน) หรือ KOOL, บริษัท เนาวรัตน์พัฒนาการ จำกัด (มหาชน) หรือ NWR, บริษัท โปรเอ็น คอร์ป จำกัด (มหาชน) หรือ PROEN, บริษัท สากล เอนเนอยี จำกัด (มหาชน) หรือ SKE
อีกทังใบสำคัญแสดงสิทธิในการจองซื้อหุ้นสามัญของ บริษัท โรงพยาบาลวิภาวดี ครั้งที่ 3 จำกัด (มหาชน) หรือ VIBHA-W3, บริษัท วินเนอร์ยี่ เมดิคอล จำกัด (มหาชน) หรือ WINMED และบริษัท เวิร์คพอยท์ เอ็นเทอร์เทนเมนท์ จำกัด (มหาชน) หรือ WORK เป็นหลักทรัพย์ที่จะเข้าข่าย Turnover List สัปดาห์สิ้นสุด 20 พฤษภาคม 2564 มีโอกาสใช้เกณฑ์ให้สมาชิกต้องดำเนินการให้ลูกค้าวางเงินสดไว้ล่วงหน้ากับสมาชิกเต็มจำนวนที่จะซื้อ (Cash Balance) โดยคาดว่าจะเริ่มวันที่ 24 พฤษภาคม 2564 มีรายละเอียด
สำหรับโบรกเกอร์ หลักทรัพย์ที่คาดว่าจะใช้เกณฑ์ Cash Balance มีดังนี้
บล.ฟิลลิป (ประเทศไทย) คาด SKE,INGRS,VIBHA-W3,BWG,NWR,GENCO,ITD,WORK,WINMED,KOOL
บล.ทิสโก้ คาด BWG,GENCO,INGRS,ITD,KOOL,NWR,PROEN,SKE,VIBHA-W3,WINMED,WORK
 